ΓΡΑΠΤΗ ΕΡΩΤΗΣΗ E-3495/02

υποβολή: Camilo Nogueira Romn (Verts/ALE) προς την Επιτροπή

(10 Δεκεμβρίου 2002)

Θέμα: Κατασκευή γηπέδου γκολφ στο Γκρόβε (Γαλικία), σε περιοχή του Δικτύου Natura

Η κατασκευή γηπέδου γκολφ στο Γκρόβε της Γαλικίας στην πλαγιά του όρους Σιραντέλα ενδέχεται να προκαλέσει σοβαρές οικολογικές ζημίες. Στο όρος αυτό τυγχάνουν προστασίας πολλά είδη ζώων, καθώς και η χλωρίδα της γεωγραφικής αυτής περιοχής, στο πλαίσιο του προγράμματος Natura 2000. Για τις αθλητικές εγκαταστάσεις του γκολφ που πρόκειται να δημιουργηθούν, δεν λαμβάνεται καθόλουπόψη η βιοποικιλότητα της περιοχής, η ύπαρξη του αμμώδους ισθμού του Ο Βάου ούτε του αμμότοπου Ούμια-Γκρόβε, πράγμα που μπορεί να προκαλέσει σοβαρότατες οικολογικές ζημίες.

Η Ευρωπαϊκή Επιτροπή σκοπεύει να ζητήσει από την κυβέρνηση της Αυτόνομης Περιφέρειας της Γαλικίας και το Υπουργείο Περιβάλλοντος της Ισπανίας τις απαραίτητες πληροφορίες για την διευκρίνιση του θέματος· Το εν λόγω πρόγραμμα χρηματοδοτείται από κοινοτικά ταμεία·

Απάντηση της κας Wallstrm εξ ονόματος της Επιτροπής

(27 Ιανουαρίου 2003)

Το Αξιότιμο Μέλος του Κοινοβουλίου εκφράζει ανησυχία σχετικά με τηνλοποίηση ενός έργου κατασκευής γηπέδου γκολφ στο O'Grove της Γαλικίας.

Σύμφωνα με τις πληροφορίες που πήραμε από το Αξιότιμο Μέλος του Κοινοβουλίου, το γήπεδο του γκολφ θα κατασκευαστεί κοντά στους λόφους Sirandela. Με τα δεδομένα αυτά, δεν κατέστη δυνατό να εντοπίσουμε την επακριβή θέση του γηπέδου, φαίνεται όμως ότι η κατασκευή του έργου θα γίνει εκτός της προστατευόμενης τοποθεσίας Complexo Ons-O Grove, ES1140004, που έχειπαχθεί στο δίκτυο Natura 2000, αλλά πολύ κοντά.

Η κατασκευή γηπέδων γκολφ δενπάγεται ούτε στο παράρτημα Ι ούτε στο παράρτημα ΙΙ της οδηγίας 85/337/ΕΟΚ(1) του Συμβουλίου της 27ης Ιουνίου 1985 σχετικά με την αξιολόγηση των επιπτώσεων ορισμένων δημόσιων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ(2) του Συμβουλίου.

Σύμφωνα με τα στοιχεία που έχουμε στη διάθεσή μας, δεν είναι δυνατόν να αποδειχτεί ότι το έργο κατασκευής ενός γηπέδου γκολφ μπορεί να έχει σημαντικές επιπτώσεις στην τοποθεσία που έχειπαχθεί στο δίκτυο Natura 2000.

Μόνο σε περίπτωση κατά την οποία η κατασκευή ενός έργου θα μπορούσε να έχει σημαντικές επιπτώσεις σε μια τοποθεσία του δικτύου Natura 2000, έχουν εφαρμογή οι διατάξεις του άρθρου 6 της οδηγίας 92/43/ΕΟΚ(3) του Συμβουλίου της 21ης Μαΐου 1992 σχετικά με τη διατήρηση φυσικών ενδιαιτημάτων (οικοτόπων στην οδηγία) και της άγριας πανίδας και χλωρίδας.

Αναφορικά με το ερώτημα για πιθανή κοινοτική χρηματοδότηση μέσω του Ευρωπαϊκού Ταμείου Περιφερειακής Ανάπτυξης, η Επιτροπή πληροφορεί το Αξιότιμο Μέλος του Κοινοβουλίου ότι δεν διαθέτει πληροφορίες για τα έργα που επιλέγονται από τα κράτη μέλη.

Συμπερασματικά, η Επιτροπή δεν γνωρίζει στοιχεία για τοπόψη έργο. Δεδομένου ότι δεν κατέστη δυνατό να εξακριβωθεί πού ακριβώς χωροθετείται τοπόψη προβλεπόμενο έργο, η Επιτροπή θα ζητήσει περισσότερες πληροφορίες από τις ισπανικές αρχές, και μάλιστα σε σχέση με τις επιπτώσεις που θα μπορούσε να έχει το έργο αυτό στηνπόψη τοποθεσία του δικτύου Natura 2000 καθώς και σχετικά με ενδεχόμενη κοινοτική χρηματοδότηση.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 206 της 22.7.1992.